Dolina šutnje
Dolina šutnje široka je, ravna, blago talasasta glacijalna dolina koja završava u podnožju Lhotsea, u blizini Mount Everesta. U engleskom govornom području poznata je kao Zapadna dolina, tj. Western Cwm ("cwm" /kuːm/ = "dolina" na velškom). Tako ju je nazvao George Mallory kad ju je ugledao 1921. u okviru britanske izviđačke ekspedicije, koja je prva istražila gornje dijelove Mount Everesta u potrazi za rutama za buduće pokušaje osvajanja vrha. Ovom dolinom prolaze alpinisti koji koriste jugoistočnu rutu prema vrhu Mount Everesta, a do nje obično dolaze penjući se preko ledopada Khumbu. Centralni dio ispresijecan je velikim ledničkim pukotinama, koje onemogućuju ulaz u gornji dio Doline šutnje. U ovom dijelu alpinisti moraju preći skroz desno, do podnožja Nuptsea, tj. do uskog prolaza poznatog kao ćošak Nuptsea. Odatle mogu vidjeti gornjih 2.400 m Mount Everesta – prvi pogled na gornje padine od dolaska u bazni kamp. Snijegom pokrivene zdjelaste padine u okruženju Doline šutnje reflektiraju i pojačavaju Sunčevo zračenje, zagrijavajući dolinu uprkos velikoj nadmorskoj visini od 6.000 do 6.800 m.